ຮອງລັດຖະມົນຕີ ຊ່ວຍ​ວ່າ​ການ ກະ​ຊວງຕ່າງ​ປະ​ເທດ ສຫລ ຢ້ຽມຢາມ ສ​ປ​ປ ລາວ
ໃນທີ່ປະຊຸມ ທ່ານ ດັກລາສ ໄດ້ກ່າວວ່າ ສປປ ລາວ ຍັງຄົງສືບຕໍ່ ປັບປຸງສະພາບແວດລ້ອມ ທາງທຸລະກິດ ເຊີ່ງຈະເຮັດໃຫ້ ເສີມຂະຫຍາຍ ການດຶງດູດການລົງທຶນ ທີ່ມີຄຸນນະພາບສູງ ຮວມທັງ ຈາກສະຫະລັດ.
ເຈົ້າໜ້າທີ່ຂັ້ນສູງ ຂອງກະຊວງການຕ່າງປະເທດສະຫະລັດ ເດີນທາງມາຢ້ຽມຢາມ ສປປ ລາວ ເພື່ອທົບທວນຄືນກ່ຽວກັບ ຄວາມຄືບໜ້າຢ່າງຕໍ່ເນື່ອງ ໃນ ການພົວພັນ ສອງຝ່າຍ ແລະເພື່ອສະຫຼຸບໂດຍຫຍໍ້ ໃຫ້ເຈົ້າໜ້າທີ່ຝ່າຍລາວໄດ້ ຮັບຊາບ ກ່ຽວກັບ ແຜນຍຸດທະສາດຂອງສະຫະລັດ ໃນພາກພື້ນອິນໂດ-ປາ ຊີຟິກ ໃນລະຫວ່າງການຢ້ຽມຢາມ ຊຶ່ງມີຂຶ້ນແຕ່ວັນທີ 14 ຫາ 16 ຕຸລານີ້ ທ່ານຮອງ ລັດຖະ ມົນຕີຊ່ວຍວ່າການ ກະຊວງຕ່າງປະເທດສະຫະລັດ ວອລເຕີ ດັກລາສ (Walter Douglas) ຮັບຜິດຊອບກ່ຽວກັບ ເຂດເອເຊຍຕາເວັນອອກແລະປາຊີ ຟິກ ໄດ້ພົບປະ ກັບທ່ານຮອງລັດຖະມົນຕີທອງເພັດ ອິນທະວົງ, ກະຊວງພະລັງ ງານແລະບໍ່ແຮ່ ເພື່ອປຶກສາຫາລືແນວທາງໃນການສືບຕໍ່ ເສີມຂະຫຍາຍການລົງ ທຶຶນມູນຄ່າສູງຂອງ ສະຫະລັດ ໃນຂົງເຂດເສດຖະກິດລາວ ໃນທີ່ປະຊຸມ ທ່ານຮອງລັດຖະມົນຕີຊ່ວຍວ່າການ ດັກລາສ ໄດ້ກ່າວວ່າ ສປປ ລາວ ຍັງຄົງສືບຕໍ່ປັບປຸງສະພາບແວດລ້ອມທາງທຸລະກິດ ເຊີ່ງຈະເຮັດໃຫ້ເສີມ ຂະຫຍາຍ ການດຶງດູດການລົງທຶນທີ່ມີຄຸນນະພາບສູງ ຮວມທັງຈາກສະຫະລັດ ການລົງທຶນນິີ້ ຈະຊ່ວຍຂັບເຄື່ອນການເຕີບໂຕທາງເສດຖະກິດຢ່າງຢັ້ງຢືນແລະ ເປັນການເປີດ ໂອກາດໃຫ້ແກ່ນັກທຸລະກິດຈາກສະຫະລັດ ໃນຊ່ວງການຢ້ຽມຢາມໃນຄັ້ງນີ້ ທ່ານຮອງລັດຖະມົນຕີຊ່ວຍວ່າການດັກລາສ ຢືນຢັນສະໜັບສະໜູນການຊ່ວຍເຫຼືອຈາກສະຫະລັດ ໃຫ້ແກ່ອາຊຽນແລະກໍສະແດງ ຄວາມຂອບໃຈມາຍັງ ສປປ ລາວ ສຳລັບບົດບາດອັນສຳຄັນໃນການເປັນຜູ້ປະສານ ງານອາຊຽນກັບສະຫະລັດ ນອກນັ້ນ ທ່ານຍັງໄດ້ເນັ້ນໜັກເຖິງຄວາມສົນ ໃຈຂອງ ລັດຖະບານສະຫະລັດໃນການສົ່ງເສີມການເຕີບໂຕຂອງເສດຖະກິດບົນພຶ້ນຖານ ການປະຕິບັດຕາມກົດລະບຽບ ແລະການຄ້າ ແລະການລົງທຶນທີ່ມີມູນ ຄ່າສູງ ທ່ານຮອງລັດຖະມົນຕີຊ່ວຍວ່າການດັກລາສ ໄດ້ກ່າວວ່າ ແຜນຍຸດທະສາດອິນ ໂດປາຊີຟິກ ແມ່ນລະບຽບການ ແລະ ຫຼັກການ ເພື່ອເຄົາລົບນັບຖືອະທິປະໄຕ ແລະຄວາມປາຖະຫນາຂອງບັນດາປະເທດໃນຂົງເຂດພາກພື້ນ ນີ້ຖືວ່າເປັນສິ່ງ ທີ່ສຳຄັນທີ່ສຸດເພື່ອໃຫ້ມີການເປີດກວ້າງ ມີຄວາມຍຸດຕິທໍາແລະມີຄວາມໂປ່ງໃສ ສໍາລັບການຄ້າ ແລະ ການລົງທຶນ ເພື່ອພວກເຮົາຈະໄດ້ສົ່ງເສີມການພັດທະນາ ແບບຍືນຍົງ ໃນລະຫວ່າງການມາຢ້ຽມຢາມຄັ້ງນີ້ ທ່ານຮອງລັດຖະມົນຕີຊ່ວຍວ່າການດັກ-ລາສ ແລະທ່ານເອກອັກຄະລັດຖະທູດ ຣີນາ ບິດເຕີ ຍັງໄດ້ຢ້ຽມຢາມສູນອາ ເມຣິກາທີ່ ທາດດຳ ເພື່ອສັງເກດການເບິ່ງຫຼັກສູດເປີດໃຫມ່ທີ່ເອີນວ່າ STEM ຫຼື ວິທະຍາສາດ, ເຕັກໂນໂລຢີ, ວິສະວະກໍາ ແລະ ຄະນິດສາດ ສູນແຫ່ງນີ້ ຍັງໄດ້ສະໜອງການ ຈັດສຳມະນາໂດຍບໍ່ເສຍຄ່າເພື່ອປະກອບສ່ວນເຂົ້າໃນການພັດທະນາອາຊີບ ແລະ ໃນແຕ່ລະເດືອນມີຫຼາຍພັນຄົນທີ່ໄດ້ເຂົ້າມາສູນແຫ່ງນີ້ ເພື່ອມາຮຽນຮູ້ທັກສະຕ່າງໆ ໃນຫ້ອງຮຽນພາສາອັງກິດ ທ່ານເອກອັກຄະລັດຖະທູດບິດເຕີ ໄດ້ກ່າວວ່າ ສູນອາເມຣິກາຂອງພວກເຮົາ ຍັງໄດ້ປະກອບສ່ວນເຂົ້າໃນການສົ່ງເສີມດ້ານການສຶກສາ ແລະ ການພັດທະ ນາອາຊີບຂອງຄົນໄວໜຸ່ມ ຄົນໜຸ່ມເຫຼົ່ານີ້ຄືອະນາຄົດອັນສໍາຄັນຂອງປະເທດ ຊາດ ແລະຍັງເປັນແຮງຂັບເຄື່ອນອັນສຳຄັນທາງດ້ານເສດຖະກິດຂອງ ສປປ ລາວ ແຜນຍຸດທະສາດອິນໂດ - ປາຊີຟິກ ແມ່ນໄດ້ລິເລີ້ມໂດຍ ລັດຖະບານສະຫະ ລັດ ໃນຕົ້ນປີ 2018ເພື່ອສົ່ງເສີມການເປີດກວ້າງ ເສລີ ໃນຂົງເຂດອິນໂດ-ປາຊິຟິກ ເຊິ່ງກວມເອົາຝັ່ງທິດຕາເວັນຕົກຂອງສະຫະລັດ ໄປທາງທິດຕາເວັນ ຕົກຂອງ ປະເທດອິນເດຍ ຍຸດທະສາດດັ່ງກ່າວຍັງເປັນການສົ່ງເສີມລະບົບສາກົນເພື່ອໃຫ້ ບັນດາປະເທດມີເສລີພາບ ທາງດ້ານການປົກປັກຮັກສາອະທິປະໄຕ ແລະ ສາມາດ ສືບຕໍ່ນະ ໂຍບາຍໃນການປົກຄອງທີ່ດີ ມີຄວາມໂປ່ງໃສ ແລະບັນດານະໂຍບາຍ ຕ່າງໆ ເພື່ອຕ້ານການສໍ້ລາດບັງຫຼວງ ແລະ ເປີດກວ້າງຕໍ່ການສື່ສານ ໂຄງລ່າງ ພື້ນຖານ ການຄ້າ ແລະ ການລົງທຶນ